section_heading: Životopis
paragraph_text: Lorenzo je odgojen u sjajnoj atmosferi medicejskog dvora, učitelj mu je bio diplomat Gentile Becchi. Još kao mladića, otac Piero slao ga je u diplomatske misije u Rim, na susrete s papom i važnim kardinalima, s nepunih 17 godina - 1466., ušao je u Vijeće stotine Republike Firence. Ubrzo nakon tog se oženio 1469. za plemkinju Clarice Orsini, s kojom je imao devetoro djece. Nakon smrti oca Piera (2. studenog 1469.), preuzeo je brigu o vođenju obitelji Medici i njihovih obiteljskih poslova (bankarstvo), ali i grada Firence i republike, iako je i nadalje formalno ostao samo običan građanin.